WHA โบรกฯชูมี upside จากขายที่ดินให้ Alibaba แนะซื้อเป้าหมาย 5.60 บาท
WHA โบรกฯชูมี upside จากขายที่ดินให้ Alibabaแนะซื้อเป้าหมาย 5.60 บาท
WHA โบรกฯชูมี upside จากขายที่ดินให้ Alibabaแนะซื้อเป้าหมาย 5.60 บาท
19 พ.ย. 2562

บล.เคทีบี (ประเทศไทย) ระบุในบทวิเคราะห์วันนี้(19พ.ย.62) บริษัท ดับบลิวเอชเอ คอร์ปอเรชั่น จำกัด (มหาชน) หรือ WHA ยังคงคำแนะนำ “ซื้อ” ที่ราคาเป้าหมาย 5.60 บาท อิง 2020E PBV 2.7x (+1.5SD above 5-yr average PBV) เรามีมุมมองเป็นกลางต่อการประชุมนักวิเคราะห์วานนี้(18พ.ย.62)
โดยผู้บริหารคาดว่ายอดโอนที่ดินปี 2019 จะอยู่ที่ 1.0 พันไร่ ยังเป็นไปตามที่เราคาด ในขณะที่ยอด presale ปี 2019 อยู่ที่ 1.3 พันไร่ ต่ำกว่าเราคาดเล็กน้อย (ที่ 1.4 พันไร่)
ดังนั้นจึงคงประมาณการกำไรสุทธิปี 2019E/20E ที่ 3.4 และ 4.0 พันล้านบาท (+15%/+18%) ในขณะที่ผลการดำเนินงานในไตรมาส4/62 จะขยายตัว เทียบไตรมาสก่อนหน้า จากการรับรู้รายได้ และส่วนแบ่งกำไรจากการขายทรัพย์เข้ากอง WHART เป็นปกติในเดือน ธ.ค. อยู่ที่ 1.8 พันล้านบาท
อย่างไรก็ตามยังไม่รวมรายได้จากการขายที่ดินให้ Alibaba จำนวน 3.8 พันล้านบาท หรือคิดเป็น upside ต่อกำไรสุทธิปี 2019E/2020E ที่ +9%/+8% โดย Alibaba ได้ใช้สิทธิ Option to buy ในวันที่ 14 พ.ย. ที่ผ่านมาด้านราคาหุ้นปรับตัวลง underperform SET -2% ในช่วง 1 เดือนที่ผ่านมาจากยอด presale ที่ยังล่าช้า
ในขณะที่คาดว่ายอด presale จะกลับมาในไตรมาส4/62 ตามปัจจัยฤดูกาล และความเชื่อมั่นทางเศรษฐกิจที่ดีขึ้นตามนโยบาย Thailand Plus และการลงทุนในโครงสร้างพื้นฐานใน EEC ส่งผลให้ผลการดำเนินงานของบริษัทจะเพิ่มขึ้น 2018-20E Core EPS CAGR ที่ 18.3% จึงคงแนะนำ “ซื้อ”